

ΕΛΛΗΝΙΚΗ ΔΗΜΟΚΡΑΤΙΑ Μοσχάτο 17/3/2017

# ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. Πρωτ.: Δ/Υ

# ΝΟΜΟΣ ΑΤΤΙΚΗΣ

### Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

Ταχ. Δ/νση: Κοραή 36 & Αγίου Γερασίμου ΠΡΟΣ: Πρόεδρο &

Ταχ. Κώδικας: 18345 Μέλη Δημοτικού Συμβουλίου

Πληροφορίες: Καραγιάννη Ευφροσύνη

Τηλέφωνο: 213-2019620

Fax: 210-9416154

E-mail: [karagianni@0144.syzefxis.gov.gr](mailto:karagianni@0144.syzefxis.gov.gr)

**ΘΕΜΑ ……: Λήψη απόφασης για τη συγκρότηση Δημοτικής Επιτροπής Ισότητας των Φύλων Δήμου Μοσχάτου-Ταύρου.**

Κύριε Πρόεδρε,

Σύμφωνα με το Επικαιροποιημένο Εθνικό Σχέδιο Δράσης για την ισότητα των φύλων ΕΣΔΙΦ για την περίοδο 2016-2020 της ΓΓΙΦ καθώς και το με αριθμ. πρωτ. 32591/7-11-2014 έγγραφο του Υπουργείου Εσωτερικών Γενική Γραμματεία Ισότητας των Φύλων, ο Δήμο μας πρέπει να συγκροτήσει Δημοτική Επιτροπή Ισότητας των φύλων, η οποία συμπληρωματικά με την υπηρεσιακή μονάδα του Δήμου (Ο.Ε.Υ. Δήμου ΦΕΚ 2986/Β/2013) θα σχεδιάζει θα εισηγείται και θα μεριμνά για τη λήψη μέτρων πρόληψης και καταπολέμησης της βίας κατά των γυναικών και των παιδιών, την ανάπτυξη ειδικών προγραμμάτων για κοινωνικά ευπαθείς ομάδες και ιδιαίτερα των γυναικών που υφίστανται πολλαπλές διακρίσεις, την ανάπτυξη δράσεων για την αύξηση της συμμετοχής των γυναικών στην απασχόληση, τη λήψη μέτρων για την εναρμόνιση επαγγελματικών και οικογενειακών υποχρεώσεων και την ανάπτυξη δράσεων για την κοινωνική και πολιτική συμμετοχή των γυναικών και την προώθησή τους στα κέντρα λήψης αποφάσεων.

Με το άρθρο 70 του Ν. 3852/2010 το Δημοτικό Συμβούλιο με τον εσωτερικό κανονισμό λειτουργίας του μπορεί να συγκροτεί επιτροπές για την επεξεργασία και εισήγηση θεμάτων αρμοδιότητάς του. Στις Επιτροπές προεδρεύει Δημοτικός Σύμβουλος που ορίζεται με την απόφαση της συγκρότησης. Σε αυτές μετέχουν σύμβουλοι που προτείνονται από όλες τις παρατάξεις του Δημοτικού Συμβουλίου, υπάλληλοι της αρμόδιας Διεύθυνσης του Δήμου, καθώς και ιδιώτες εμπειρογνώμονες στα θέματα της επιτροπής και εκπρόσωποι κοινωνικών φορέων της περιοχής.

Επίσης σύμφωνα με το άρθρο 75 του Ν.3463/2006 αναφέρεται στις αρμοδιότητες των Δήμων, η εμπλοκή των ΟΤΑ στην ιδιότητα των δύο φύλων. Συγκεκριμένα στην ενότητα δ εδαφ. 3 γίνεται αναφορά «……στην προώθηση ίσων ευκαιριών πρόσβασης στην αγορά εργασίας……» καθώς και στην ενότητα ε εδαφ. 2 γίνεται αναφορά «…. Συμβουλευτικής στήριξης των θυμάτων ενδοοικογενειακής βίας…..».

Σύμφωνα με τα ανωτέρω παρακαλούμε να προτείνετε τα μέλη που θα συγκροτήσουν την Δημοτική Επιτροπή Ισότητας των Φύλων.

**Ο Διευθυντής**

**Κοινωνικής Προστασίας, Παιδείας,**

**Πολιτισμού-Αθλητισμού & Νέας Γενιάς**

**ΓΙΑΝΝΗΣ ΙΩΑΝΝΙΔΗΣ**