Μοσχάτο 14/2/17

Αριθμ. Πρωτ. 77

**3Η Συνεδρίαση του Δ.Σ**

Μοσχάτο 14/02/2017

**ΑΠΟΣΠΑΣΜΑ ΠΡΑΚΤΙΚΩΝ**

**Παρόντες:** κ.κ. Χατζηαντωνίου Παναγιώτης, Φελλάς Γεώργιος, Δημητρίου Αριστείδης, Γκατζέλης Παναγιώτης.

**Απόντες:**  κ.κ. Πανταζόπουλος Ευάγγελος, Ζώταλης Δημήτριος, Μερίκας Γεώργιος, Φώσκολου Μαρία (αναπληρώτρια του κ.Πανταζόπουλου)

**Θέμα 2**. Λήψη απόφασης ανάληψης υποχρέωσης και διάθεσης της υπάρχουσας πίστωσης στον ΚΑΕ 88-61-99που αφοράαμοιβή του προέδρου Δ.Σ. της Κοινωφελούς επιχείρησης για το έτος 2017 και κατάθεσης της πρότασης προς το Δημοτικό Συμβούλιο προς έγκριση συνολικού ποσού 8.640,00 €.

Ο πρόεδρος του Δ.Σ. εισηγείται το θέμα ως εξής :

Σύμφωνα με την παρ 5 Άρθρο 255 Ν. 3463/06, στον πρόεδρο ή στον αντιπρόεδρο (δηλ. σε έναν από τους δύο σύμφωνα με την ερμηνευτική εγκύκλιο του ΥΠΕΣΔΔΑ αριθ.16/07) του διοικητικού συμβουλίου, ανάλογα με τις υπηρεσίες που παρέχει στην επιχείρηση, μπορεί να καταβάλλεται αποζημίωση, η οποία ορίζεται με απόφαση του δημοτικού ή κοινοτικού συμβουλίου ύστερα από πρόταση του διοικητικού συμβουλίου της επιχείρησης. Για τον καθορισμό των αποζημιώσεων της παραγράφου αυτής λαμβάνεται οπωσδήποτε υπόψη η οικονομική κατάσταση της επιχείρησης κατά την προηγούμενη διαχειριστική περίοδο. Η διαπίστωση αυτή συνιστά και την εκ του νόμου απαιτούμενη αιτιολογία της ανωτέρω πρότασης του διοικητικού συμβουλίου της επιχείρησης (ΥΠΕΣΔΔΑ Εγκ 16/07)

Σύμφωνα με την παρ 5 Άρθρο 255 Ν. 3463/06 με απόφαση του Υπουργού Εσωτερικών, Δημόσιας Διοίκησης και Αποκέντρωσης, η οποία εκδίδεται μετά από γνώμη της Κ.Ε.Δ.Κ.Ε., καθορίζονται τα ανώτερα χρηματικά όρια των ως άνω αποζημιώσεων.

Κατ' εξουσιοδότηση της παραπάνω διάταξης εκδόθηκε η απόφαση 61995/13.11.2007 ΥΠ.ΕΣ. με την οποία καθορίστηκε **ως ανώτατο χρηματικό όριο της αποζημίωσης που μπορεί να καταβάλλεται στον πρόεδρο ή στον αντιπρόεδρο** του διοικητικού συμβουλίου κοινωφελούς δημοτικής επιχείρησης, ανάλογα με τις υπηρεσίες που οι ανωτέρω παρέχουν σε αυτήν, το ποσό που καταβάλλεται **ως έξοδα παράστασης στον πρόεδρο του οικείου δημοτικού συμβουλίου,** δυνάμει της απόφασης των Υπουργών Εσωτερικών και Οικονομίας και Οικονομικών που εκδίδεται κατ’ εξουσιοδότηση της παρ. 2α του άρθρου 136 του Κώδικα Δήμων και Κοινοτήτων, σε συνδυασμό με τα οριζόμενα στις παρ. 2β και 4 του ίδιου άρθρου.

Σύμφωνα με άρθρο 3 της απόφασης 61995/13.11.2007 ΥΠ.ΕΣ., το ακριβές ποσό των ανωτέρω αποζημιώσεων, καθορίζεται με απόφαση του οικείου δημοτικού ή κοινοτικού συμβουλίου και ύστερα από πρόταση του διοικητικού συμβουλίου της επιχείρησης, λαμβανομένης υποχρεωτικά υπόψη της οικονομικής κατάστασης αυτής κατά την προηγούμενη διαχειριστική περίοδο. Στην περίπτωση νεοσύστατων κοινωφελών δημοτικών ή κοινοτικών επιχειρήσεων, που δεν διαθέτουν κατάσταση λογαριασμού αποτελεσμάτων προηγούμενης οικονομικής χρήσης, οι εν λόγω αποζημιώσεις υπολογίζονται, κατ’ εξαίρεση, βάσει των συνολικών εσόδων των ανωτέρω επιχειρήσεων, όπως αυτά απεικονίζονται στον εγκεκριμένο προϋπολογισμό τους του πρώτου έτους λειτουργίας τους. Μετά τη δημοσίευση της πρώτης κατάστασης λογαριασμού αποτελεσμάτων χρήσης τους, τυχόν διαφορές που θα προκύψουν ως προς το ύψος των αποζημιώσεων, σε σχέση με τις αρχικώς υπολογισθείσες, συμψηφίζονται με αυτές που θα λάβουν τα εν λόγω όργανα κατά το επόμενο οικονομικό έτος.

Μετά την ισχύ του **Ν.3852/2010**, ο Πρόεδρος του Δημοτικού Συμβουλίου δεν λαμβάνουν πια έξοδα παράστασης, αλλά αντιμισθία. Ειδικότερα:

Οι Πρόεδροι Δημοτικών Συμβουλίων λαμβάνουν το σαράντα τοις εκατό (40%) της αντιμισθίας που αναλογεί στο δήμαρχο. (παρ.3 άρθρο 92 Ν.3852/2010 (ΦΕΚ 87/2010 τεύχος Α’)

Η αντιμισθία των δημάρχων σε δήμους με πληθυσμό άνω των εκατό χιλιάδων (100.000) κατοίκων είναι ισόποση με το σύνολο των πάσης φύσεως αποδοχών του Γενικού Γραμματέα Υπουργείου, των δημάρχων των δήμων με πληθυσμό από είκοσι χιλιάδες (20.000) έως εκατό χιλιάδες (100.000) κατοίκους είναι ισόποση με το ογδόντα τοις εκατό (80%) των ανωτέρω αποδοχών και των δημάρχων των δήμων με πληθυσμό κάτω των είκοσι χιλιάδων (20.000) κατοίκων είναι ισόποση με το εξήντα τοις εκατό (60%) των ανωτέρω αποδοχών. (παρ.2 άρθρο 92 Ν.3852/2010 (ΦΕΚ 87 Οι Πρόεδροι Δημοτικών Συμβουλίων λαμβάνουν το σαράντα τοις εκατό (40%) της αντιμισθίας που αναλογεί στο δήμαρχο. ([παρ.3 άρθρο 92 Ν.3852/2010 (ΦΕΚ 87/2010 τεύχος Α’](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000037_N0000005792_N0000007698_S0000051533))

**ΟΜΩΣ**: Από **1.1.2013** η αντιμισθία των προέδρων των δημοτικών και περιφερειακών συμβουλίων μειώνεται κατά πενήντα τοις εκατό (**50%**) **επί του ποσού που καταβάλλεται στις 31.12.2012.» (**[**άρθρο πρώτο υποπαρ.Γ1.3 του Ν. 4093/12**](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000037_N0000015735_N0000018618_S0000076120)**)** Συνεπώς, η αντιμισθία των Προέδρων των δημοτικών συμβουλίων υπολογίζεται βάσει αυτής της διάταξης, η οποία είναι νεότερη και ειδικότερη.

Με βάση τα ανωτέρω η αντιμισθία του Προέδρου του Δημοτικού Συμβουλίου του Δήμου μας ορίζεται από 1/1/2013 σε 720,00€, ποσό μέχρι το οποίο κατ’ ανώτατο όριο μπορεί να ορίζεται η αμοιβή του προέδρου ή του αντιπροέδρου του Δ.Σ. της επιχείρησης.

* την παρ 5 Άρθρο 255 Ν. 3463/06
* το άρθρο 92 του Ν.3852/2010
* την απόφαση 61995/13.11.2007 του ΥΠ.ΕΣ.
* την ερμηνευτική εγκύκλιο του ΥΠΕΣΔΔΑ αριθ. 16/07
* την υποπαράγραφο Γ1.3 του Ν 4093/12
* N 4354/2015
* Εγκύκλιος υπ οικονομικών 120528/5-1-16
* το γεγονός ότι η αντιμισθία του προέδρου του Δημοτικού Συμβουλίου του οικείου Δήμου από 1/1/2013 ανέρχεται σε 720,00€
* την οικονομική κατάσταση της επιχείρησης

Προτείνεται η μηνιαία αμοιβή για το 2017 να είναι 720,00 Ευρώ, η δε Φορολογική μεταχείριση των αμοιβών αυτών αφού οι αμοιβές που λαμβάνουν τα αιρετά όργανα ΟΤΑ α βαθμού (Δήμαρχοι, Αντιδήμαρχοι, Πρόεδροι δημοτικών συμβουλίων) να θεωρείται ως αμοιβή από μισθούς, αφού και σύμφωνα με το [εγγ. Υπ. Οικ. Αρ. πρωτ.: Δ12A 1072191 ΕΞ 8.5.2014](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000575_N0000000581_N0000022389_S0000086432) η αμοιβή που καταβάλλεται στα αιρετά όργανα των ΟΤΑ α΄ και β΄ βαθμού από τους δήμους θεωρείται εισόδημα από μισθωτή εργασία και φορολογείται σύμφωνα με τις διατάξεις της παρ. 1 του άρθρου 15 του ν. 4172/2013 (ΦΕΚ 167Α)

Τα μέλη του Δ.Σ. μετά από διαλογική συζήτηση

ΑΠΟΦΑΣΙΖΟΥΝ ΟΜΟΦΩΝΑ

Την κατάθεση της πρότασης προς το Δημοτικό Συμβούλιο για την καταβολή αποζημίωσης **στον πρόεδρο** του Διοικητικού Συμβουλίου της Κοινωφελούς Δημοτικής Επιχείρησης με την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΜΟΣΧΑΤΟΥ-ΤΑΥΡΟΥ», ύψους 720,00€ (επτακόσια και είκοσι ) ευρώ μηνιαίως από 1/1/2017 έως 31/12/2017, ήτοι συνολικά 8.640,00 € ετησίως. Προτείνεται επίσης η δέσμευση ποσού 8.640,00€ με Κ.Α.Ε. 88-61-99.

**Ακριβές αντίγραφο**

**Ο Πρόεδρος του Δ.Σ**

**Xατζηαντωνίου Παναγιώτης**